Diari Oficial de la Generalitat Valenciana


Sumari del DOGV 9293, del 08-03-2022 (2022/1845)

Informació pública de l'aprovació de l'informe ambiental i territorial estratègic de la modificació puntual del Catàleg estructural de béns i espais protegits de naturalesa urbana de València per a la incorporació de la fitxa de protecció del BRL «Antiga Presó de Dones». Expedient U-41042-3141-304691-50.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9293

Data del DOGV
:   08-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1845


Data del document
:   02-03-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació puntual del Catàleg estructural de béns i espais protegits de naturalesa urbana de València per a la incorporació de la fitxa de protecció del BRL «Antiga Presó de Dones». Expedient A-67868-7396-163017-27. [2022/1845]  
La Junta de Govern Local de l'Ajuntament de València, en la sessió celebrada el 4 de febrer de 2022, ha adoptat l'acord que, en la part dispositiva, diu el següent:  
  
«Primer. Concloure que la proposta de la modificació puntual del Catàleg estructural de béns i espais protegits de naturalesa urbana de València per a la incorporació de la fitxa de protecció del BRL, Antiga Presó de Dones, redactada pel Servei de Planejament, no té efectes significatius sobre el medi ambient, conforme amb els criteris establits en l'annex VIII del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
Segon. Desestimar l'al·legació presentada per la Comunitat de Regants Séquia de Rovella segons els arguments exposats en el fonament de dret sisé, lletra c), del present acord.  
Tercer. Resoldre favorablement l'avaluació ambiental i territorial estratègica pel procediment simplificat de la proposta de la modificació puntual del Catàleg estructural de béns i espais protegits de naturalesa urbana de València per a la incorporació de la fitxa de Protecció del BRL, Antiga Presó de Dones, redactada pel Servei de Planejament, i designar com a alternativa més idònia mediambientalment en l'actuació l'alternativa 1 descrita en el fonament de dret quart de l'Informe ambiental, tenint en compte les condicions establides en el fonament de dret sisé del dit informe.  
  
Quart. Notificar el contingut de la resolució de l'Informe ambiental i territorial estratègic pel procediment simplificat a tots els interessats que apareguen en la tramitació ambiental de l'actuació, incloent-hi l'informe en la documentació de l'instrument de planejament urbanístic, identificant com a públic interessat els que es ressenyen en el fonament de dret cinqué de l'Informe ambiental.  
Cinqué. Ordenar la publicació de la resolució de l'Informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.8 del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell.  
  
Sisé. La resolució de l'Informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si és cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
Seté. La resolució de l'Informe ambiental i territorial estratègic pel procediment simplificat perdrà la vigència i cessarà la producció dels efectes que li són propis si, una vegada publicat en el DOGV, no s'ha aprovat el pla en el termini màxim de quatre anys des de la publicació. En aquest cas, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 2 de març de 2022.- El secretari: Manuel Latorre Hernández.